Det østlige partnerskap

mini|Den fjerde samlingen av det østlige parnerskap i Riga i mai 2015
Det østlige partnerskap (engelsk Eastern Partnership; EaP) er EUs formaliserte samarbeid med seks land i øst; Armenia, Aserbajdsjan, Georgia, Moldova, Ukraina og Belarus, etablert 7. mai 2009.Eus partnerskap, hentet 24. september 2012 

Historie
Det østlige partnerskap ble først presentert av Polen med hjelp fra Sverige den 26. mai 2008 i Brussel. Lanseringen var i Praha den 7. mai 2009. I motsetning til Middelhavsunionen vil ikke Det østlige partnerskapet ha sitt eget sekretariat, men kontrolleres direkte av Kommisjonen.

Formål
Det østlige partnerskap hører inn under EUs naboskapspolitikk (ENP), men er en helt ny form for samarbeid mellom EU og de nevnte landene i det den tillater en mer differensiert tilnærming enn ENP. Gjennom Det østlige partnerskap ønsker EU å uttrykke solidaritet med den østlige regionen av Europa ved å sikre stabilitet og støtte samfunnsutviklingen gjennom konkrete prosjekter og tiltak. 

Det østlige partnerskapet skal gjennomføres ved et tettere samarbeid mellom EU og landene, blant annet ved inngåelsen av dypere handelsforbindelser og visumsamarbeid. På sikt skal partnerskapet kunne integrere økonomiene sammen, styrke energisikkerheten, bidra til sosial utvikling, styrke rettsstaten og gjøre det lettere å reise mellom landene, samtidig som man setter i gang tiltak mot ulovlig innvandring.EUs østlige partnerskap er igangsatt

Partnerskapet ikke er å betrakte som en foranledning til medlemskap for disse landene. Partnerskapet benyttes til å forhandle om assosieringsavtaler, til dels med frihandelsavtaler, og om mobilitet (visumlettelser eller fremtidig visumfrihet), sektorsamarbeid og deltagelse i EUs programmer og byråer.Med argusøyne på EUs utenrikspolitikk, Europaportalen, 2. juli 2012

På sikt skal det østlige partnerskap føre til integrering av økonomiene, styrking av energisikkerheten, sosial utvikling, styrking av rettsstaten og lette reising mellom landene, samtidig som man setter i gang tiltak mot ulovlig innvandring.Territorielle konflikter og hensynet til Russland skaper utfordringer for EUs østlige partnerskap., Karianne Kojen Andersen ved Trøndelags Europakontor, 6. mai 2010

Referanser

Kategori:Den europeiske union
Kategori:Armensk politikk
Kategori:Aserbajdsjansk politikk
Kategori:Georgisk politikk
Kategori:Moldova
Kategori:Ukrainsk politikk
Kategori:Belarusisk politikk
Kategori:Hendelser i 2009